open-index/open-wikipedia-markdown huggingface dataset:
অদম্য (চলচ্চিত্র)

**অদম্য** () হল ২০১৪ সালের ১২ ডিসেম্বরে মুক্তি লাভ করা একটি অসমীয়া চলচ্চিত্র। বি বি এণ্টারটেইনমেণ্ট প্রাইভেট লিমিটেডের বেনারে বসন্ত কুমার বরুয়া ও ববী শর্মা বরুয়ার প্রযোজনা করা এই চলচ্চিত্রটির পরিচালনা ও কাহিনী ববী শর্মা বরুয়ার। স্ক্রীশ্ব্‌স রোগ ও সমাজে এর প্রভাবক বিষয়বস্তু হিসাবে নিয়ে নির্মিত চলচ্চিত্রটির মুখ্য চরিত্রে অভিনয় করেন প্রণামী বরাই। চলচ্চিত্রটি ২০১৪ সালের ঢাকা আন্তঃরাষ্ট্রীয় চলচ্চিত্র উৎসবে Spritual film শাখায় শ্রেষ্ঠ চলচ্চিত্রের সম্মান লাভ করেন।

## অভিনয়
* প্রণামী বরা (চরিত্র- জুরি)
* সুলক্ষণা বরুয়া (চরিত্র- জোনাক)
* জ্যোতি নারায়ণ নাথ (চরিত্র- জয়ন্ত)
* সৌরভ হাজারিকা (চরিত্র- জুরির স্বামী)
* জলী ভট্টাচার্য (চরিত্র- জয়ন্তের পত্নী)
* অতুল পাসালেি (চরিত্র- গঞা)
* জয়ন্ত দাস (চরিত্র- চিকিৎসক)
* প্রাঞ্জল শইকীয়া (চরিত্র- চিকিৎসক)
* পূর্ণিমা পাঠক শইকীয়া (চরিত্র- জুরির শাহু)
* রুণু দেয়ী

## কলা-কুশলী
* প্রযোজনা - বসন্ত কুমার বরুয়া, ববী শর্মা বরুয়া
* পরিচালনা/কাহিনী/সংলাপ - ববী শর্মা বরুয়া
* চিত্রনাট্য - সাগর সংগম চড়কার, ববী শর্মা বরুয়া
* সঙ্গীত পরিচালনা - পংকজ শর্মা
* চিত্রগ্রহণকারী - সত্য প্রকাশ রথ
* সম্পাদক - রাতুল ডেকা
* সাউণ্ড ডিজাইন - দেবজিত গায়ন
* কলা নির্দেশনা - দিগন্ত ভূঞা

## সঙ্গীত
অদম্যর সঙ্গীত পরিচালক পংকজ শর্মা। ছবিটির গানের রচয়িতা ববী শর্মা বরুয়া। গানগুলিতে কণ্ঠদান করেছেন প্রজ্ঞান বরুয়া, নন্দিতা শর্মা ও সুলক্ষণা বরুয়াই। গানের সুর জিত কাশ্যপের।

## সম্মান
* ত্রয়োদশ ঢাকা আন্তঃরাষ্ট্রীয় চলচ্চিত্র উৎসব - শ্রেষ্ঠ চলচ্চিত্র (Spiritual film শাখা), ২০১৪
* পঞ্চদশ রেইনবো চলচ্চিত্র উৎসব, লণ্ডনএ প্রদর্শিত, ২০১৪
* প্রথম আন্তঃরাষ্ট্রীয় মহিলা চলচ্চিত্র উৎসব, বাংলাদেশএ প্রদর্শিত, ২০১৪
* Cana চলচ্চিত্র উৎসব, সিংগাপুরএ প্রদর্শিত, ২০১৪
* দ্বাদশ Third Eye এছিয়ান চলচ্চিত্র উৎসবে প্রদর্শিত, ২০১৪
* Kala Godha Arts festivalত প্রদর্শিত, ২০১৪
* তৃতীয় দিল্লী আন্তঃরাষ্ট্রীয় চলচ্চিত্র উৎসবে প্রদর্শিত
* মুম্বাই আন্তঃরাষ্ট্রীয় মহিলা চলচ্চিত্র উৎসবে প্রদর্শিত, ২০১৪
* চেন্নাই আন্তঃরাষ্ট্রীয় চলচ্চিত্র উৎসবে প্রদর্শিত, ২০১৪
* বেংগালুরু আন্তঃরাষ্ট্রীয় চলচ্চিত্র উৎসবে প্রদর্শিত, ২০১৪

## তথ্য সংগ্রহ

## বহিঃসংযোগ
* চলচ্চিত্রটির ট্রেইলার
* IMDBতে অদম্য

বিষয়শ্রেণী:২০১৪ বর্ষর অসমীয়া চলচ্চিত্র
বিষয়শ্রেণী:অসমীয়া ভাষার চলচ্চিত্র
মৎস্য ও প্রাণিসম্পদ মন্ত্রণালয়

**মৎস ও প্রাণিসম্পদ মন্ত্রণালয়** গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয় বাংলাদেশের মৎস্য সম্পদ ও প্রাণী সম্পদ নিয়ে কাজ করে। দেশীয় অর্থনীতিতে এ মন্ত্রণালয় গুরুত্বপূর্ণ ভূমিকা রাখে। মন্ত্রণালয়ের বর্তমান দায়িত্বপ্রাপ্ত মন্ত্রী হলেন আমিন উর রশিদ ইয়াছিন, তিনি ২০২৬ সালের ১৭ ফেব্রুয়ারি দায়িত্ব গ্রহণ করেছেন।

## ইতিহাস
স্বাধীনতা উত্তর বাংলাদেশে বন, মৎস্য ও পশুপালন নামে একটি বিভাগ ছিল কৃষি মন্ত্রণালয়ের। প্রাণিজ ও মৎস্য জাতীয় সম্পদের সম্প্রসারণের জন্য ১৯৭৮ সালে এটিকে কৃষি মন্ত্রণালয় থেকে আলাদা করে মৎস্য ও পশুপালন মন্ত্রণালয় নামে একটি নতুন মন্ত্রণালয় গঠন করা হয়। পরবর্তীতে ১৯৮৪ সালের জানুয়ারি মাসে এটি আবার মৎস্য ও পশুপালন বিভাগ নামে কৃষি মন্ত্রণালয়ের আওতাধীন একটি বিভাগে পরিণত হয়। পরে আলাদা মন্ত্রণালয়ের মাধ্যমে কার্যক্রম পরিচালনার প্রয়ােজন অনুভূত হওয়ায় ১৯৮৬ সালের ফেব্রুয়ারি মাসে মৎস্য ও পশুপালন মন্ত্রণালয় নামে এটি পুনর্গঠন করা হয়। ১৯৮৯ সালে মৎস্য ও পশুপালন মন্ত্রণালয়ের নাম আংশিক সংশােধন করে মৎস্য ও পশুসম্পদ মন্ত্রণালয় নামকরণ করা হয়। পরবর্তীতে ২০০৯ সালে মৎস্য ও পশুসম্পদ মন্ত্রণালয়ের নাম পরিবর্তন করে মৎস্য ও প্রাণিসম্পদ মন্ত্রণালয় হিসেবে নামকরণ করা হয়।
## রূপকল্প ও অভিলক্ষ্য
**রূপকল্প** : সকলের জন্য নিরাপদ, পর্যাপ্ত ও মানসম্মত প্রাণিজ আমিষ নিশ্চিতকরণ।
**অভিলক্ষ্য** : মৎস্য ও প্রাণিজ পণ্যের উৎপাদন ও উৎপাদনশীলতা বৃদ্ধি এবং মূল্য সংযোজনের মাধ্যমে প্রাণিজ আমিষের চাহিদা পূরণ।

## অধীনস্থ বিভাগ
# প্রাণিসম্পদ অধিদপ্তর
# মৎস্য অধিদপ্তর
# বাংলাদেশ প্রাণিসম্পদ গবেষণা ইনস্টিটিউট
# বাংলাদেশ মৎস্য গবেষণা ইনস্টিটিউট
# মৎস্য ও প্রাণিসম্পদ তথ্য দপ্তর
# বাংলাদেশ মৎস্য উন্নয়ন কর্পোরেশন
# বাংলাদেশ মেরিন ফিশারিজ একাডেমি
# বাংলাদেশ ভেটেরিনারি কাউন্সিল

## আরও দেখুন
* কৃষি মন্ত্রণালয়
* বাংলাদেশের মৎস্য ও প্রাণিসম্পদমন্ত্রী

## তথ্যসূত্র

## বহিঃসংযোগ


বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:১৯৭২-এ বাংলাদেশে প্রতিষ্ঠিত
প্রতিবিষ

**প্রতিবিষ** বা **টক্সিন** হচ্ছে এক প্রকার বিষাক্ত পদার্থ যা জীব বা জীবকোষের অভ্যন্তরে উৎপন্ন হয়। বিষক্রিয়াকারক (Toxicant) কৃত্রিমভাবে জীবকোষের বাইরেও প্রস্তুত করা যায়। এই কাজটি প্রথম করেন জৈব রসায়নবিদ লুডউইক ব্রেইজের (১৮৪৯-১৯১৯) । প্রতিবিষের ইংরেজি পরিভাষা হলো *টক্সিন*; শব্দটি গ্রিক শব্দ τοξικόν (তোক্সিকন) থেকে এসেছে।

প্রতিবিষ ক্ষুদ্র অণু (small molecule), পেপটাইড অথবা প্রোটিন হতে পারে। এগুলি রোগ সৃষ্টি করতে এমনকি জৈব দেহকলা (Biological tissue) ধ্বংস করে দিতে সক্ষম। জৈব বৃহদাকৃতি অণু (macromolecule ম্যাক্রোমলিকিউল: অপেক্ষাকৃত বড় অণু) যেমন উৎসেচক (এনজাইম) অথবা কোষীয় গ্রাহক (cellular receptors) এর উপর নানান ধরনের বিক্রিয়া ঘটাতে সক্ষম। বিষাক্ততার  (toxicity) উপর নির্ভর করে প্রতিবিষ বিভিন্ন ধরনের হতে পারে, যেমন সচরাচর দেখা যায় এরকম ক্ষুদ্র প্রতিবিষ (যেমন মৌমাছির হুলের দংশন) যেমন আছে, তেমনি তাৎক্ষণিক মৃত্যু ঘটাতে সক্ষম (বটুলিনাম প্রতিবিষ botulinum toxin যা খাদ্যে বিষক্রিয়ার মাধ্যমে হয়) এই ধরনের প্রতিবিষও দেখা যায়।

## আরও দেখুন

## তথ্যসূত্র

## বহিঃসংযোগ
* T3DB: Toxin-target database
* ATDB: Animal toxin database
* Society of Toxicology
* The Journal of Venomous Animals and Toxins including Tropical Diseases
* ToxSeek: Meta-search engine in toxicology and environmental health
* Website on Models & Ecotoxicology

বিষয়শ্রেণী:টক্সিন
বিষয়শ্রেণী:বিষক্রিয়াকারক
বিষয়শ্রেণী:জীববিজ্ঞান পরিভাষা
বিষয়শ্রেণী:বিষক্রিয়াবিজ্ঞান
পানি সম্পদ মন্ত্রণালয় (বাংলাদেশ)

**পানি সম্পদ মন্ত্রণালয়** গণপ্রজাতন্ত্রী বাংলাদেশ সরকারের একটি স্বতন্ত্র ও স্বাধীন মন্ত্রণালয়। এ মন্ত্রণালয়ের কাজ হচ্ছে দেশের পানি সম্পদের সঠিক ব্যবহার নিশ্চিত করা। তিস্তা সেচ প্রকল্প এ মন্ত্রণালয়ের অন্যতম প্রকল্প।

## অধীনস্থ বিভাগ
# বাংলাদেশ পানি উন্নয়ন বোর্ড
# নদী গবেষণা ইন্সটিটিউট 
# যৌথ নদী কমিশন 
# বাংলাদেশ হাওর ও জলাভূমি উন্নয়ন অধিদপ্তর
# পানি সম্পদ পরিকল্পনা সংস্থা
# ইনস্টিটিউট অব ওয়াটার মডেলিং
# সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস

## আরও দেখুন
* তিস্তা সেচ প্রকল্প
* তিস্তার পানি নিয়ে বিরোধ
* বাংলাদেশের পানিসম্পদমন্ত্রী

## তথ্যসূত্র

## বহিঃসংযোগ

বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:পানি সম্পদ মন্ত্রণালয় (বাংলাদেশ)
বিষয়শ্রেণী:জল মন্ত্রণালয়
বিষয়শ্রেণী:১৯৭২-এ বাংলাদেশে প্রতিষ্ঠিত
গেদে রেলওয়ে স্টেশন

**গেদে**, ১৮৬২ সালে নির্মিত, ভারতের পশ্চিমবঙ্গ এর একটি সীমান্তবর্তী রেলওয়ে স্টেশন, যেটি নদীয়া জেলার কৃষ্ণগঞ্জের সিডি ব্লকে অবস্থিত। এটি হল একটি রেল ট্রানজিট পয়েন্ট এবং ভারত-বাংলাদেশ সীমান্তের একটি সীমান্তবর্তী চেকপয়েন্ট। এটি কলকাতা শহরতলি রেলওয়ের শিয়ালদহ-গেদে লাইনের সর্বশেষ স্টেশন।

## ইতিহাস
১৮৭১ সালে ইস্টার্ন বেঙ্গল রেলওয়ের কলকাতা-গোয়ালন্দ ঘাট রেলপথ খোলা হলে গেদে স্টেশনটির গুরুত্ব বর্ধিত হয়।  বর্তমানে মৈত্রী এক্সপ্রেস এই স্টেশনের উপর দিয়ে যায়। ১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয় যাকে বিভক্ত করা হয় ভারতীয় রাষ্ট্র, পশ্চিমবঙ্গ এবং পূর্ব বাংলার পাকিস্তানের প্রদেশের (পরে ১৯৫৬ সালে যার নাম পরিবর্তন করে পূর্ব পাকিস্তান হয়) মধ্যে। অবিভক্ত ভারতের ওপর ব্রিটিশ শাসনের সময় নিয়মিত রাতব্যাপী ট্রেন চলাচল করত কলকাতা, গোয়ালন্দ, ঢাকা ও নারায়ণগঞ্জের মধ্যে। ইস্ট বেঙ্গল মেল, ইস্ট বেঙ্গল এক্সপ্রেস এবং বরিশাল এক্সপ্রেস—এই তিনটি ট্রেন, ১৯৬৫ পর্যন্ত দুই দেশের মধ্যে নিজেদের পরিষেবা অব্যাহত রেখেছিল যতক্ষণ-না ভারত-পাকিস্তান সংঘাত চারিদিকে ছড়িয়ে সব যাত্রীবাহী ট্রেন লিঙ্ক এর অবসান ঘটায়| ১৯৭১ সালের বাংলাদেশের স্বাধীনতা যুদ্ধ ফল স্বরূপ হিসাবে পূর্ব পাকিস্তান স্বাধীন হয় জাতিরাষ্ট্র বাংলাদেশ হিসাবে। উপরে উল্লিখিত ট্রেন গুলোর মধ্যে প্রথম দুটো ট্রেন মৈত্রী এক্সপ্রেস এর মতন একই রুট বরাবর, গেদে এবং দর্শনা হয়ে চলাচল করত এবং বরিশাল এক্সপ্রেস, বনগাঁ ও যশোর এর মাধ্যমে চলাচল করত।  বিরাল-রাধিকাপুর মালবাহী পণ্য যাতায়াতের আরেকটি শাখা ছিল। রানাঘাট - গেদে লাইনের বৈদ্যুতিকরণ ঘটে ১৯৯৯-২০০০ সাল নাগাদ। এর পর এই লাইনে লোকাল বৈদ্যুতিক ট্রেন চালানো শুরু হয়। ২০০২ সালের হিসাবে, গেদে-দর্শনা লাইন দিয়ে বাংলাদেশে ভারতীয় রেলওয়ের মাধ্যমে বিপুল পণ্য রপ্তানি ঘটে।

## যাত্রী পরিষেবা
সীমিত মালবাহী সেবা কয়েক বছরের জন্য বাংলাদেশ ও ভারতের মধ্যে চলাচল করে, কিন্তু যাত্রী পরিষেবা শুধুমাত্র ২০০৮ সালে পুনর্জাগরিত হয়, ২০০৭ সালের ফেব্রুয়ারি মাসে ভারতের প্রাক্তন রাষ্ট্রপতি এবং ভারতের তখনকার পররাষ্ট্রমন্ত্রী প্রণব মুখার্জির ঢাকা ভ্রমণের পর। ২০০৭ সালের জুলাই মাসের ৮ তারিখ প্রথম ট্রেন (মৈত্রী এক্সপ্রেস) ভারতীয় সরকারি কর্মকর্তাদের বহন করে, একটি পরীক্ষা চালানোর মাধ্যমে কোলকাতা থেকে ঢাকা পর্যন্ত চলে। ২০০৮ সালের ১৪ এপ্রিল, বাংলা পহেলা বৈশাখের দিন থেকে দ্বি-সাপ্তাহিক এই ট্রেন সাভিস চালু করা হয়। মৈত্রী এক্সপ্রেসের যাত্রীদের ভিসার জন্য আবেদন করার ক্ষেত্রে এটি "রেল-গেদে দ্বারা" (ভারতীয় ভিসার জন্য) বা "রেল-দর্শনা দ্বারা" (বাংলাদেশী ভিসার জন্য) হিসাবে এন্ট্রি পোর্ট উল্লেখ করার জন্য অপরিহার্য।

## তথ্যসূত্র

বিষয়শ্রেণী:নদিয়া জেলার রেলওয়ে স্টেশন
বিষয়শ্রেণী:১৮৬২-এ চালু রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৬২-এ ভারতে প্রতিষ্ঠিত
বিষয়শ্রেণী:১৮৬২-এ ভারতে চালু রেলওয়ে স্টেশন
হলুদ বিহার

**হলুদ বিহার** নওগাঁ জেলার বদলগাছী উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থান। এটি উপজেলার বিলাশবাড়ী ইউনিয়নের হলুদ বিহার গ্রামে অবস্থিত। হলুদ বিহার গ্রামে মূলতঃ চারটি ঢিবি থাকলেও বর্তমানে কেবল ১০০ ফুট ব্যাসের একটি মাত্র ঢিবি রয়েছে।

হলুদ বিহার গ্রামটি স্থানীয়ভাবে দ্বীপগঞ্জ নামেও পরিচিত। ঢিবিগুলোও বিক্ষিপ্তভাবে ছড়ানো বেশ কিছু স্থাপনার ধ্বংসাবশেষ দেখে ধারণা করা হয়ে থাকে, এই স্থানটিতে পূর্বে বৌদ্ধদের বসতি ছিল।

## ইতিহাস

বিভিন্ন সময় হলুদ বিহারে বেশ কয়েকজন প্রত্নতাত্ত্ববিদ ও সংস্থা ভ্রমণ করে এলাকাটি সম্পর্কে বেশ কিছু তথ্য দেন। ১৯৩০ বা ১৯৩১ সালে ভারতীয় প্রত্নতত্ববিদ জি.সি দত্ত ভারতের প্রত্নতত্ত্ব জরিপ বিভাগের অধীনে এলাকাটি পরিদর্শন করেন। তিনি তার রিপোর্টে উল্লেখ করেন, পুরো অঞ্চলটি পূর্ব থেকে পশ্চিমে ৬৪.৫ মিটার ও উত্তর থেকে দক্ষিণে ৪০.৫ মিটার এবং সংলগ্ন ভূমি হতে অঞ্চলটির উচ্চতা প্রায় ১০.৫ মিটার। এসময় গ্রামের একটি স্থান থেকে প্রায় ১ মিটার উঁচু একটি গণেশের ব্রোঞ্জ মূর্তি আবিষ্কৃত হয়। ধারণা করা হয়ে থাকে, মূর্তিটি ৮-৯ শতকের দিকে তৈরি।

প্রত্নতত্ত্ববিদ কাজী মোহাম্মদ মেছের তাঁর *রাজশাহীর ইতিহাস* নামীয় গ্রন্থে উল্লেখ করেছেন যে,  হলুদ বিহার ডিবি থেকে ১৯৬৩ খ্রিস্টাব্দে কালো পাথরের তৈরী একটি বুদ্ধ মূর্তি, কয়েকটি  পোড়ামাটির চিত্রফলক এবং কিছু প্রাচীন মুদ্রা আবিষ্কৃত হয়েছিল। বাংলাদেশ প্রতিষ্ঠার পর বাংলাদেশ প্রত্নতত্ত্ব অধিদপ্তর এই এলাকাটিতে অনুসন্ধানের জন্য ১৯৭৪ খ্রিস্টাব্দে প্রাক্তন সুপারিন্টেন্ডেন্ট  হারুন-অর-রশীদকে প্রেরণ করেছিল। তিনিও তার প্রতিবেদনে এ অঞ্চলে প্রাচীন সভ্যতার বিভিন্ন ধ্বংসাবশেষ, পোড়ামাটির ফলক ও পাথরের ভাস্কর্য দেখতে পান বলে উল্লেখ করেন।

এরপর ১৯৭৬ সালে বাংলাদেশ প্রত্নতত্ত্ব অধিদপ্তর স্থানটিকে প্রত্নতাত্ত্বিক স্থান হিসেবে নথিভুক্ত করে এবং ১৯৮৪ ও ১৯৯৩ খ্রিস্টাব্দে দুটি খননকার্য পরিচালনা করে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:নওগাঁ জেলার প্রত্নতাত্ত্বিক স্থাপনা
বিষয়শ্রেণী:বদলগাছী উপজেলা
বিষয়শ্রেণী:বাংলাদেশের বিহার
বিষয়শ্রেণী:নওগাঁ জেলার দর্শনীয় স্থান
বিষয়শ্রেণী:বাংলাদেশের প্রাক্তন জনবহুল স্থান
বিষয়শ্রেণী:বাংলাদেশে বৌদ্ধ মঠ
বিষয়শ্রেণী:ভারতীয় উপমহাদেশের প্রাচীন বিশ্ববিদ্যালয়
বিষয়শ্রেণী:পাল সাম্রাজ্য
বিষয়শ্রেণী:বাংলাদেশের প্রত্নতাত্ত্বিক স্থান
বিষয়শ্রেণী:নওগাঁ জেলা
সাংবাদিকতায় একুশে পদক বিজয়ীদের তালিকা

**সাংবাদিকতায় একুশে পদক** বাংলাদেশের সাংবাদিকদের জন্য একটি জাতীয় এবং দ্বিতীয় সর্বোচ্চ বেসামরিক পুরস্কার। বাংলাদেশের সাংবাদিকতায় অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

## বিজয়ীদের তালিকা

## আরও দেখুন
* ভাষা আন্দোলনে একুশে পদক বিজয়ীদের তালিকা
* মুক্তিযুদ্ধে একুশে পদক বিজয়ীদের তালিকা
* শিক্ষায় একুশে পদক বিজয়ীদের তালিকা
* গবেষণায় একুশে পদক বিজয়ীদের তালিকা
* ভাষা ও সাহিত্যে একুশে পদক বিজয়ীদের তালিকা
* শিল্পকলায় একুশে পদক বিজয়ীদের তালিকা
* বিজ্ঞান ও প্রযুক্তিতে একুশে পদক বিজয়ীদের তালিকা
* সমাজসেবায় একুশে পদক বিজয়ীদের তালিকা
* অর্থনীতিতে একুশে পদক বিজয়ীদের তালিকা

## তথ্যসূত্র

## বহিঃসংযোগ
* সংস্কৃতি বিষয়ক মন্ত্রণালয়ের ওয়েবসাইট

বিষয়শ্রেণী:একুশে পদক
অভদ্র (চলচ্চিত্র)

**অভদ্র** () হল ২০১৪ সালের ৯ মে মুক্তি লাভ করা একটি অসমীয়া বিনোদনধর্মী চলচ্চিত্র। এ-টু ক্রিয়েসন্‌সের বেনারে চলচ্চিত্রটি প্রযোজনা করেন অরূপ অধিকারী ও রসালো অধিকারী। পরিচালনা, কাহিনী, চিত্রনাট্য ও সংলাপ অমন কুমারের। মুম্বাইর প্রযোজক অরূপ অধিকারী এর আগে "দহেক - দ্য রেস্টলেস মেন" নামেরে একটি হিন্দী ছবি পরিচালনা ও প্রযোজনা করেছিলেন। নবাগত পরিচালক অমন কুমার এর আগে বালাজী টেলিফিল্ম্‌স, সাহারা ওয়ান আদি প্রডাক্‌সন কোম্পানী ও স্যাটেলাইট চেনেলে ক্রিয়েটিভ নির্দেশক ও চিত্রনাট্য লেখক হিসাবে কাজ করেছিলেন। গুয়াহাটী, সোণাপুর ও শিলঙে ছবিটির চিত্রগ্রহণ হয়।

## অভিনয়ে
* চিরঞ্জিত বরা
* ইন্দুমৌলি নেওগ
* ফেরীপ্রিয়া আহমেদ
* দীপক রয়
* বিপুল রাভা
* শশাঙ্ক শেখর ইত্যাদি।

## কলা-কুশলী
* পরিচালনা/কাহিনী/চিত্রনাট্য/সংলাপ - অমন কুমার
* প্রযোজনা - অরূপ অধিকারী, রসালো অধিকারী
* চিত্রগ্রহণ - মায়াংক শর্মা, বিপুল দাস, সিদ্ধেশ্বর, ভাস্কর কাশ্যপ
* সঙ্গীত পরিচালক/আয়হ সঙ্গীত - বিপুলেন্দ্র হানি
* গানিকার - আক্রাম উদ্দিন
* সম্পাদক - রোহন কণ্টাক
* কলা- অভিমন্যু
* সাউণ্ড মিক্সিং - উৎপল দাস
* নৃত্য নির্দেশনা - আকাশ শূর, মিতুপর্ণ
* রূপসজ্জা - নানু, দেয়াশিস
* প্রযোজনা নিয়ন্ত্রণ - তপন কলিতা

## সঙ্গীত
*অভদ্র*র সঙ্গীত পরিচালক বিপুলেন্দ্র হানি। গানের কথা আক্রাম উদ্দিনের। কণ্ঠদান করেন মধুস্মিতা বরঠাকুর, প্রীতম দত্ত, নেহা সিং, সুপ্রিয়া পাঠক ও গ্রেগ শর্মা।

## তথ্যসূত্র

## বহিঃসংযোগ
* চলচ্চিত্রটির ট্রেইলার
* মিউজিক ইণ্ডিয়া অনলাইন ওয়েবসাইটে চলচ্চিত্রটির গানসমূহ 

বিষয়শ্রেণী:২০১৪-এর চলচ্চিত্র
মসজিদকুঁড় মসজিদ

**মসজিদকুঁড় মসজিদ** খুলনা জেলার কয়রা উপজেলার আমাদি ইউনিয়নে অবস্থিত। এটি বাংলাদেশের অন্যতম একটি প্রত্নতাত্ত্বিক নিদর্শন ও দর্শনীয় স্থান। মসজিদটির পাশ দিয়ে বয়ে গেছে কপোতাক্ষ নদ ও এর খুব কাছেই রয়েছে সুন্দরবন।

## ইতিহাস
১৯৪৭ সালে ভারত বিভক্তির পর মসজিদটি আবিষ্কৃত হয়। পূর্বে এ অঞ্চলটি বন ও বিভিন্ন গাছ-পালায় ভরপুর ছিলো। পরবর্তীতে খননকার্য সম্পাদনা করে মাটির নিচের এই মসজিদটি আবিষ্কার করা হয়। মসজিদটি আবিষ্কারের সময় সেখানে কোন শিলালিপি পাওয়া যায়নি বলে এর নির্মাণ-এর সময় সম্পর্কেও সঠিক ধারণা পাওয়া যায় না। মাটির নিচ থেকে খুঁড়ে মসজিদটি আবিষ্কৃত হয় বলে একে মসজিদকুঁড় নামে নামকরণ করা হয়েছিল।

তবে প্রত্নতত্ত্ববিদগণ মনে করেন, এ মসজিদটি খুব সম্ভবত খান জাহানের শাসনামলে তৈরি করা হয়েছিল।

## অবকাঠামো
মসজিদকূঁড় মসজিদটির প্রতিটি দেয়াল প্রায় ৭ ফুট প্রশস্ত। এছাড়াও এটি বর্গাকারে নির্মাণ করা হয়েছিল যার বাইরে ও ভেতরের দৈর্ঘ্য যথাক্রমে ৫৪ ও ৩৯ ফুট। মসজিদটির সামনে রয়েছে তিনটি দরজা ও অভ্যন্তরে রয়েছে পাথরের তৈরি চারটি স্তম্ভ। দেয়াল ও স্তম্ভ মিলিয়ে তিনটি সারিতে তিনটি করে মোট ৯টি গম্বুজ রয়েছে।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* বাংলাদেশের মসজিদের তালিকা
* খুলনা বিভাগের মসজিদের তালিকা

## তথ্যসূত্র

বিষয়শ্রেণী:কয়রা উপজেলা
বিষয়শ্রেণী:খুলনা বিভাগের মসজিদ
বিষয়শ্রেণী:খুলনা জেলার দর্শনীয় স্থান
বিষয়শ্রেণী:খুলনা জেলার প্রত্নতাত্ত্বিক স্থাপনা
বিষয়শ্রেণী:বাংলা_সালতানাতের_মসজিদ
ঠেঙ্গামারা মহিলা সবুজ সংঘ

**ঠেঙ্গামারা মহিলা সবুজ সংঘ** (**টিএমএসএস**) বাংলাদেশের একটি ক্ষুদ্রঋণ ভিত্তিক এনজিও। ১৯৮০ সালে অশোক ফেলো, প্রফেসর ডঃ হোসনে আরা বেগম বাংলাদেশের বগুড়ায় টিএমএসএস প্রতিষ্ঠা করেন। এটি একটি নারী ভিত্তিক বাংলাদেশী প্রতিষ্ঠান যা বাংলাদেশে দারিদ্র্য বিমোচন, নারীর ক্ষমতায়ন ও আর্থ-সামাজিক অবকাঠামো উন্নয়নের উদ্দেশ্যে কর্মরত। টিএমএসএস বাংলাদেশের গ্রামাঞ্চলে সেবার মান উন্নত ও সুলভ্য করার জন্য এনসিসি ব্যাংক লিমিটেডসহ বেশ কিছু প্রতিষ্ঠানের সঙ্গে যৌথভাবে কর্মরত।

## পটভূমি
১৯৬৪ সালে বগুড়া জেলার ঠেঙ্গামারা গ্রামের ফাতেমা বেওয়া এবং জোমেলা বেওয়া নামক দুজন ভিক্ষুকের নেতৃত্বে একদল ভিক্ষুক ভিক্ষুকদের একটি মহিলা দল তৈরি করে। ফাতেমা বেওয়া ভিক্ষাবৃত্তি ছেড়ে দিতে উদ্বুদ্ধ হয়ে আশপাশের এলাকার ভিক্ষুকদের সংগঠিত করে তাদেরকে নিয়ে সারাদিন বাড়ি বাড়ি ঘুরে সংগৃহীত ভিক্ষা থেকে এক মুঠো করে চাল জমা করা আরম্ভ করেন। জমাকৃত চাল থেকে বিক্রয়লব্ধ অর্থ তাদের সঞ্চয় তহবিলে জমা করতে থাকে। সঞ্চয় সংগ্রহের জন্য তারা ১০ এবং ২০ জনের একটি করে দল গঠন করেন। একসময় তাদের কার্যক্রমের খবর অন্যান্য এলাকায় ছড়িয়ে পড়ে। স্বাধীনতার পর দেশের ৬টি গ্রামে এ ধরনের ১৪টি মহিলা দল গঠিত হয়।

শুরুর দিকে তারা কোনো একজন বিশ্বস্ত লোকের কাছে তাদের সংগ্রহ সঞ্চিত রাখতো। পরবর্তিতে হোসনে আরা বেগমের মতো একজন নেতা খুঁজে পান। তার নেতৃত্বে এটি সাংগঠনিক রূপ পায় এবং ১৯৮০ সালে এর নামকরণ করা হয় ‘ঠেঙ্গামারা মহিলা সবুজ সংঘ’। সংগঠনটি পরিচালনার জন্য ২১ সদস্যবিশিষ্ট কমিটি গঠন করা হয়। তখন এর সাধারণ সদস্য ছিল ২২৬ জন। পর্যায়ক্রমে এটি দরিদ্র ও দুস্থ নারীদের কল্যাণে নিবেদিত সংগঠন হিসেবে নিবন্ধন হয় এবং অতি অল্পসময়ের মধ্যে এটি দরিদ্র মহিলাদের অন্যতম বৃহত্তম এনজিওতে পরিণত হয়।

## কার্যক্রম
টিএমএসএস প্রশিক্ষণ, ক্ষমতায়ন, প্রতিষ্ঠান সংগঠন, মানব সম্পদ উন্নয়ন, পরিবেশ উন্নয়ন, মানবাধিকার প্রতিষ্ঠা, জলবায়ু পরিবর্তন, দুর্যোগ ব্যবস্থাপনা, উদ্যোক্তা উন্নয়ন, শিক্ষা-স্বাস্থ্য ও পরিবার পরিকল্পনা, লিঙ্গ সম্পর্ক উন্নয়ন, কৃষি, মৎস্য ও বনায়ন, দরিদ্রদের স্বার্থে গণতন্ত্র সংহতকরণ, তথ্য ও যোগাযোগ প্রযুক্তি এবং পল্লী উন্নয়নের মতো বহুবিধ কর্মসূচির সাথে যুক্ত। টিএমএসএস হস্তশিল্প, টিএমএসএস প্রিন্টিং প্রেস, টিএমএসএস এগ্রো বেইজড ইন্ডাস্ট্রিজ লিমিটেড, টিএমএসএস ডেইরি ফার্ম, টিএমএসএস ডোমেস্টিক এমপ্লয়মেন্ট এজেন্সি, টিএমএসএস সিকিউরিটি এজেন্সি লিমিটেড, টিএমএসএস মম-ইন বিনোদন পার্ক, টিএমএসএস ট্রাভেলস অ্যান্ড ট্যুরিজম লিমিটেড, টিএমএসএস ট্রাভেলস অ্যান্ড ট্যুরিজম লিমিটেডের মতো বিভিন্ন সামাজিক উদ্যোগ এবং সহোদর উদ্যোগগুলি পরিচালনা করে। বর্তমানে বাংলাদেশের ৬৪ জেলার ৪০৪ টি গ্রামে এর কার্যক্রম পরিচালনা করছে। এর বর্তমান কর্মী সংখ্যা প্রায় ৩৭ হাজার।  

## সমালোচনা
২০১৯ সালে তার প্রতিষ্ঠিত প্রতিষ্ঠান ঠেঙ্গামারা মহিলা সবুজ সংঘের বিরুদ্ধে করতোয়া নদী দখল ও দূষণের অভিযোগ উঠেছিল।

## তথ্যসূত্র

## বহিঃসংযোগ
*  
*ঠেঙ্গামারা মহিলা সবুজ সংঘের ওয়েবসাইট

বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:বাংলাদেশ ভিত্তিক অলাভজনক সংগঠন
বিষয়শ্রেণী:১৯৮০-এ প্রতিষ্ঠিত সংগঠন
বিষয়শ্রেণী:বগুড়া জেলা
স্যার প্রফুল্ল চন্দ্র রায়ের বাড়ি

**[[প্রফুল্ল চন্দ্র রায়|স্যার প্রফুল্ল চন্দ্র রায়ের]] বাড়ি** খুলনা জেলার পাইকগাছা উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থাপনা। এটি উপজেলার বাড়ুলী গ্রামে অবস্থিত। ২রা আগস্ট ১৮৬১ সালে বাংলাদেশী বিজ্ঞানী ও রসায়নবিদ আচার্য প্রফুল্ল চন্দ্র রায় এ বাড়িতেই জন্মগ্রহণ করেন।

পরিত্যক্ত হওয়ার পর বাড়িটি বেশ কয়েকবার দখল হওয়ার পর বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে ঘোষণা করে। এরপর থেকে বিজ্ঞানীর জন্ম ও মৃত্যুদিবসে এখানে সরকারি পৃষ্ঠপোষকতায় অনুষ্ঠান পালন করা হয়। বাড়িটির অবস্থান কপোতাক্ষ নদেরে তীরে।

## অবকাঠামো
বাড়িটির সামনেই রয়েছে পাথরে অঙ্কিত প্রফুল্ল চন্দ্র রায়ের একটি ছবি। এর একপাশে রয়েছে একটি পুকুর। মাঝখানে একটি ফাঁকা স্থানকে ঘিরে তৈরি করা হয়েছে পুরো বাড়িটির নকশা। দোতালা মূল ভবনের পাশেই রয়েছে ছোট মন্দির ও একতলা আরও কয়েকটি ভবন।

প্রায় ১৭০টি স্তম্ভের উপর বসানো পুরো কমপ্লেক্সটিতে মোট ৪৫টি দরজা ও প্রায় ১৩০টি জানলা রয়েছে। মূল ভবনের ছাদের উপর রয়েছে একটি সিংহমূর্তি। বাড়িটির বিভিন্ন দেয়াল ও স্তম্ভে ফুল, লতা ও হরেক রকমের নকশা অঙ্কিত রয়েছে।

## চিত্রশালা

House of Sir Prafulla Chandra Roy Front View.jpg
House of Sir Prafulla Chandra Roy Inside Left.jpg
House of Sir Prafulla Chandra Roy Inside Right Part.jpg
Sir Prafulla Chandra Roy Monument infron of House.jpg
স্যার পিসি রায়ের বাড়ির ভিতরের সম্মুখ ভাগ।.jpg


## তথ্যসূত্র

## আরো পড়ুন
বাংলাদেশের প্রত্নতাত্ত্বিক স্থানের তালিকা

বিষয়শ্রেণী:বাংলাদেশের স্থাপত্য
বিষয়শ্রেণী:খুলনা জেলার দর্শনীয় স্থান
বিষয়শ্রেণী:খুলনা জেলার প্রত্নতাত্ত্বিক স্থাপনা
মেষ রাশি (জ্যোতিষশাস্ত্র)

**মেষ রাশির** ইংরেজি নাম ভেড়া (**Aries**)।
**মেষ রাশির**  অধিপতি হল মঙ্গল ইংরেজি নাম মঙ্গল ‌(**Mars**)।

**মেষ** হল প্রথম **জ্যোতিষশাস্ত্রীয় চিহ্ন** রাশিচক্র, **আকাশীয় দ্রাঘিমাংশ** (0°≤  

File:Mosaic_in_Maltezana_at_Analipsi,_Astypalaia,_5th_c_AD,_Aries_Astm25.jpg|Mosaic in Maltezana near Analipsi, Astypalaia, 5th century CE.

File:Aries_zodiac_sign,_Jantar_Mantar,_Jaipur,_India.jpg|Aries zodiac sign, Jantar Mantar, Jaipur, India. 18th century CE.

File:Book_of_Wonders_folio_2b.jpg|Aries, or al-ħamal, depicted in the 14th/15th century Arabic astrology text *[[Book of Wonders]]*.



## তথ্যসূত্র

## বহিঃসংযোগ

* Warburg Institute Iconographic Database (over 300 medieval and early modern images of Aries) 

বিষয়শ্রেণী:পশ্চিমা জ্যোতিষ চিহ্ন
বিষয়শ্রেণী:রাশিচক্র (জ্যোতিষ শাস্ত্র)
বিষয়শ্রেণী:কাল্পনিক ভেড়া
দরবার স্তম্ভ

**দরবার স্তম্ভ** সাতক্ষীরা জেলার তালা উপজেলায় অবস্থিত বাংলাদেশের অন্যতম একটি প্রত্নতাত্ত্বিক নির্দশন।

## ইতিহাস
ভারতীয় উপমাদেশ যখন ব্রিটিশ শাসনের বিরুদ্ধে সোচ্চার ঠিক সে সময় ১৯০৫ সালে ব্রিটিশরা বাংলাকে ভেঙ্গে দেওয়ার চক্রান্ত করে যা বঙ্গভঙ্গ নামে পরিচিত। পরবর্তীতে ১৯১১ সাল পর্যন্ত এর বিরোদ্ধে বাংলার বিভিন্ন স্থানে আন্দোলন করা হয়। আন্দোলনের মুখে ব্রিটিশ সরকার বঙ্গভঙ্গ রদের ঘোষণা করে ১৯১১ সালে। ১২ই ডিসেম্বর এই ঘেষণার আনুষ্ঠানিক বাস্তবায়নের জন্য সম্রাট জর্জ দিল্লিতে বৈঠকে বসেন। সম্রাটের এই আগমন উপলক্ষ্যে ও ঐতিহাসিক এই বিজয় উদযাপণ করতে তলা উপজেলায় দরবার স্তম্ভটি তৈরি করেন রাজনীতিবিদ রাজকুমার বসু।

১৯৯৫ সালের পর থেকে বিভিন্ন মহল এই স্তম্ভটি সংরক্ষণের দাবি জানানোর পর বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে নথিভুক্ত করে। সাতক্ষীরা সদর থেকে দরবার স্তম্ভের দুরত্ব প্রায় ৩৫ কিলোমিটার।

## চিত্রশালা

Darbar Stambha.jpg|দরবার স্তম্ভের উপরের অংশ।


## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:সাতক্ষীরা জেলার দর্শনীয় স্থান
নিকোল বোল্টন

**নিকোল এলিজাবেথ বোল্টন** (; জন্ম: ১৭ জানুয়ারি, ১৯৮৯) পার্থের সুবিয়াকো এলাকায় জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয়া ক্রিকেটে ওয়েস্টার্ন অস্ট্রেলিয়ার পক্ষে খেলছেন। অস্ট্রেলিয়া এ, ক্রিকেট অস্ট্রেলিয়া চেয়ারম্যান মহিলা একাদশ, ওতাগো মহিলা, পার্থ স্কর্চার্স মহিলা দলের পক্ষেও খেলেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান। এছাড়াও ডানহাতে অফ স্পিন বোলিং করে থাকেন **নিকোল বোল্টন**।

## খেলোয়াড়ী জীবন
২০১৪-১৫ মৌসুমে ভিকস্পিরিট দলের সাথে যুক্ত হন। ২৩ জানুয়ারি, ২০১৪ তারিখে একদিনের আন্তর্জাতিকে অভিষেক ঘটে তার। উদ্বোধনী খেলাতেই নিজের শ্রেষ্ঠত্ব তুলে ধরেন। ১৫২ বলে ১২৪ রান তুলে যে-কোন অস্ট্রেলীয় প্রমিলা ক্রিকেটারের তুলনায় সর্বাগ্রে নিয়ে যান।

জুন, ২০১৫ সালে ইংল্যান্ড সফরে মহিলাদের অ্যাশেজ খেলার জন্য সফরকারী অস্ট্রেলিয়া দলের অন্যতম সদস্য মনোনীত হন। ১১ আগস্ট, ২০১৫ তারিখে ইংল্যান্ডের বিপক্ষে টেস্টে অভিষেক হয়। টেস্ট ও একদিনের আন্তর্জাতিকে দক্ষতা অর্জন স্বত্ত্বেও টুয়েন্টি২০ আন্তর্জাতিকে খেলার আগ্রহ নেই তার।

সেপ্টেম্বর, ২০১৬ সালে শ্রীলঙ্কা সফরে অস্ট্রেলিয়া দলের সদস্যরূপে খেলতে যান। ২৫ সেপ্টেম্বর, ২০১৬ তারিখে কলম্বোর রানাসিংহে প্রেমাদাসা স্টেডিয়ামে অনুষ্ঠিত ৪র্থ ওডিআইয়ে নিজস্ব ২য় সেঞ্চুরি করেন। খেলায় তার দল ১৩৭ রানের বিশাল ব্যবধানে জয়সহ ৪-০ ব্যবধানে শ্রীলঙ্কা দলকে হোয়াইটওয়াশ করে। এছাড়াও ওডিআই সিরিজে সর্বোচ্চ রান সংগ্রাহক হন তিনি।

## তথ্যসূত্র

## আরও দেখুন
* রেনে ফারেল
* অস্ট্রেলিয়া জাতীয় মহিলা ক্রিকেট দল
* ২০১৬-১৭ অস্ট্রেলিয়া মহিলা ক্রিকেট দলের শ্রীলঙ্কা সফর

বিষয়শ্রেণী:১৯৮৯-এ জন্ম
বিষয়শ্রেণী:অস্ট্রেলীয় নারী ক্রিকেটার
বিষয়শ্রেণী:অস্ট্রেলিয়ার নারী টেস্ট ক্রিকেটার
বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:একদিনের আন্তর্জাতিক ক্রিকেট অভিষেকে সেঞ্চুরি করা নারী ক্রিকেটার
বিষয়শ্রেণী:ওতাগো স্পার্কসের ক্রিকেটার
বিষয়শ্রেণী:ওয়েস্টার্ন ফিওরির ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার
বিষয়শ্রেণী:পার্থ স্কর্চার্সের (ডব্লিউবিবিএল) ক্রিকেটার
বিষয়শ্রেণী:ভিক্টোরিয়ান স্পিরিটের ক্রিকেটার
বিষয়শ্রেণী:ল্যাঙ্কাশায়ার থান্ডারের ক্রিকেটার
বিষয়শ্রেণী:সিডনি সিক্সার্সের (ডব্লিউবিবিএল) ক্রিকেটার
অহির ভৈরব (চলচ্চিত্র)

**অহির ভৈরব** হল ২০০৭ সালের এপ্রিল মাসে মুক্তি লাভ করা একটি অসমীয়া চলচ্চিত্র। রণদীপ প্রডাক্‌সন্স (ইউ. কে.) লিমিটেডের বেনারে চলচ্চিত্রটি প্রযোজনা করেন যুক্তরাজ্য নিবাসী প্রবাসী অসমীয়া ড০ রণেন শর্মা ও পরিচালনা করেন শিয়প্রসাদ ঠাকুর। এক কোটি টাকার অধিক বাজেটের ও সম্পূর্ণরূপে যুক্তরাজ্যএ শুটিং সম্পন্ন হওয়া এইটি প্রথম অসমীয়া চলচ্চিত্র। ২০১০ সালে লন্ডন-এর ব্রিটিশ ফিল্ম ইনস্টিটিউটের সংগ্রহালয়ে চলচ্চিত্রটি সংরক্ষণ করেন।

## কাহিনী
সিজোফ্রেনিয়া রোগে আক্রান্ত যুক্তরাজ্যের এক ভারতীয় বংশদ্ভূত মহিলার কাহিনী নিয়ে ছবিটি নির্মাণ করা হয়েছে। নায়িকার সিজোফ্রেনিয়া রোগের সাথে সংগ্রাম ও এর ফলে তার পশ্চিমী সংস্কৃতির ভক্ত কন্যাকে ধরে অন্য নিকটাত্মীয়ের ওপর থেকে প্রভাব চলচ্চিত্রটির বিষয়বস্তু। কাহিনীটিতে দেখানো হয়েছে তিনিটা জেনারেশনের শিক্ষিত ভারতীয় ও দেখানো হয়েছে সিজোফ্রেনিক রোগীর সাথে মেলা-মেশা করায় তার অনুভব করা মানসিক অশান্তি।

## অভিনয়-শিল্পী
* পূরবী শর্মা
* জেরিফা য়াহিদ
* কপিল বরা
* বিদ্যুৎ চক্রবর্তী
* মৃদুলা বরুয়া
* মাধুরীমা চৌধুরী (অতিথি শিল্পী)
* ইলোরা বরুয়া (অতিথি শিল্পী)
* গানা লহকর (অতিথি শিল্পী)
* মুনমী চক্রবর্তী (অতিথি শিল্পী)
* কিরিপ চলিহা (অতিথি শিল্পী)
* অবনী বরা (অতিথি শিল্পী)
* শিবপ্রসাদ ঠাকুর (অতিথি শিল্পী)
* এলেক্স নাইট (অতিথি শিল্পী)

## পুরস্কার
* নিউ ইয়র্ক ইণ্ডিপেণ্ডেণ্ট ইণ্টারনেশনেল চলচ্চিত্র উৎসব, ২০০৮ - আন্তঃরাস্ট্রীয় শ্রেষ্ঠ পরিচালকের পুরস্কার (শিবপ্রসাদ ঠাকুর)

## তথ্যসূত্র

## বহিঃসংযোগ
* রণদীপ প্রডাক্‌ছন্‌ছ 

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:২০০৭-এর চলচ্চিত্র
বিষয়শ্রেণী:২০০৭-এর ভারতীয় চলচ্চিত্র
বিষয়শ্রেণী:যুক্তরাজ্যে ধারণকৃত চলচ্চিত্র
বিষয়শ্রেণী:২০০০-এর দশকের অসমীয়া ভাষার চলচ্চিত্র
ইতিহাস (অসমীয়া চলচ্চিত্র)

**ইতিহাস** () হল ১৯৯৬ সালে মুক্তিপ্রাপ্ত ড° ভবেন্দ্র নাথ শইকীয়ার পরিচালিত অন্তিম অসমীয়া চলচ্চিত্র।

## অভিনয়ে
* নিকুমণি বরুয়া
* মৃদুলা বরুয়া
* তপন দাস
* বিজু ফুকন

## তথ্যসূত্র

বিষয়শ্রেণী:অসমীয়া ভাষার চলচ্চিত্র
তালিম হোসেন

**তালিম হোসেন** (১৯১৮ - ২১ ফেব্রুয়ারি, ১৯৯৯) একজন বিশিষ্ট বাংলাদেশী কবি, অনুবাদক ও সাহিত্য সম্পাদক। তিনি ছিলেন বিদ্রোহী কবি কাজী নজরুল ইসলামের অনুসারী। তার উল্লেখযোগ্য সাহিত্যকর্ম হল *দিশারী*, *শাহীন* ও *নূহের জাহাজ*। বাংলা সাহিত্যে অবদানের জন্য তিনি ১৯৬৫ সালে বাংলা একাডেমি পুরস্কার এবং ১৯৮২ সালে বাংলাদেশ সরকার কর্তৃক প্রদত্ত একুশে পদক-এ ভূষিত হন।

## পারিবারিক জীবন
তালিম হোসেন ১৯৪৮ সালে মাফরুহা চৌধুরীকে বিয়ে করেন। মাফরুহা চৌধুরী ছিলেন দৈনিক বাংলা পত্রিকার মহিলা বিষয়ক পাতার সম্পাদিকা। তাদের তিন মেয়ে এবং দুই ছেলে। তিন মেয়ে শবনম মুশতারী, পারভীন মুশতারী ও ইয়াসমিন মুশতারী নজরুল সঙ্গীত শিল্পী। বড় মেয়ে শবনম মুশতারী ১৯৯৭ সালে সঙ্গীতে অবদানের জন্য একুশে পদক লাভ করেন। এক ছেলে শাহরিয়ার চৌধুরী কম্পিউটার বিজ্ঞানী ও অন্যজন হাসনাইন চৌধুরী বাংলাদেশ বিমানের বৈমানিক ক্যাপ্টেন।

## কর্মজীবন
উনিশ শতকের মাঝামাঝিতে তিনি তৎকালীন মাহে নও পত্রিকার সম্পাদক ছিলেন। এছাড়া তিনি ছিলেন একজন দক্ষ সংগঠক। তার প্রচেষ্টায় গড়ে ওঠে *নজরুল একাডেমি*। তিনি ১৯৩৬ সালে নিজ জন্মভূমি নওগাঁর বদলগাছীর চাকরাইল গ্রামে গড়ে তুলেছিলেন 'রিজওয়ান লাইব্রেরি'

## সাহিত্যচর্চা
তালিম হোসেন তার রচনায় ইসলামি আদর্শ, ঐতিহ্য ও মূল্যবোধ ফুটিয়ে তুলেছেন। তার প্রথম কাব্যগ্রন্থ *দিশারী* ১৯৫৬ সালে প্রকাশিত হয়। তার অন্যান্য উল্লেখযোগ্য কাব্যগ্রন্থ হল *শাহীন* ও *নূহের জাহাজ*। এছাড়া তিনি অনুবাদ করেছেন *স্বর্গচরণ* ও *দানবীর এন্ড্রুর কার্নেগী* উপন্যাস।

## গ্রন্থতালিকা

**কাব্যগ্রন্থ**
* দিশারী (১৯৫৬)
* শাহীন (১৯৬২)
* নূহের জাহাজ (১৯৮৩)

**অনুবাদ**
* স্বর্গচারণ (১৯৫৯)
* দানবীর এন্ড্রুর কার্নেগী (১৯৬২)

## পুরস্কার ও সম্মাননা
* বাংলা একাডেমি পুরস্কার (১৯৬৫)
* সিতারা-ই-ইমতিয়াজ (১৯৭২)
* একুশে পদক (১৯৮২)
* বাংলা সাহিত্য পুরস্কার (১৯৮২)
* নজরুল একাডেমি পুরস্কার (১৯৯৩)

## মৃত্যু
তালিম হোসেন ১৯৯৯ সালের ২১ ফেব্রুয়ারি ঢাকায় মারা যান।

## তথ্যসূত্র

## বহিঃসংযোগ

বিষয়শ্রেণী:১৯১৮-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী কবি
বিষয়শ্রেণী:বাংলাদেশী সাহিত্যিক
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:বাঙালি মুসলিম
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:নওগাঁ জেলার ব্যক্তি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:বাঙালি লেখক
বিষয়শ্রেণী:বাংলাদেশী পুরুষ কবি
বিষয়শ্রেণী:একুশে পদক বিজয়ী
টিএমএসএস ইঞ্জিনিয়ারিং কলেজ

**টিএমএসএস ইঞ্জিনিয়ারিং কলেজ** (, **টিইসি**) ২০১৫ সালে প্রতিষ্ঠিত বাংলাদেশের একটি বেসরকারি প্রকৌশল মহাবিদ্যালয়। এর নামকরণ করা হয়েছে টিএমএসএস (ঠেঙ্গামারা মহিলা সবুজ সংঘ) নামক বাংলাদেশের একটি বেসরকারী সাহায্য সংস্থার নামানুসারে। প্রতিষ্ঠালগ্ন থেকে প্রতিষ্ঠানটি স্বল্প খরচে উন্নত শিক্ষার মান বজায় রেখে বাংলাদেশের উচ্চশিক্ষায় অবদান রাখতে সচেষ্ট। এটি রাজশাহী বিশ্ববিদ্যালয়ের অধীনে অধিভুক্ত।

## বিভাগ সমূহ

### তথ্য ও যোগাযোগ প্রকৌশল

### তড়িৎ ও ইলেকট্রনিক কৌশল বিভাগ
Department Head

Rakesh Swarup Mandal

### কম্পিউটার বিজ্ঞান ও প্রকৌশল বিভাগ
Department Head

Md. Khairul Hassan

### পুরকৌশল বিভাগ
Department Head

S. M. Hedaetullah Bin Siddik

### টেক্সটাইল প্রকৌশল বিভাগ
Department Head

Md. Israil Hossain

## তথ্যসূত্র

বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:২০১৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:টিএমএসএস
সড়ক পরিবহন ও সেতু মন্ত্রণালয়

**সড়ক পরিবহন ও সেতু মন্ত্রণালয়** (পূর্বনাম: **যোগাযোগ মন্ত্রণালয়**) গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে দেশের গুরুত্বপূর্ণ পরিবহন ব্যবস্থা সড়ক পরিবহন খাতের সমস্যা দূরিকরণ, উন্নয়ন ও রক্ষণাবেক্ষণ নিয়ে কাজ করা।

## ইতিহাস
২০১৪ সালের ১০ ফেব্রুয়ারি যোগাযোগ মন্ত্রণালয়কে বিলুপ্ত করে সড়ক পরিবহন ও সেতু মন্ত্রণালয় গঠন করা হয়।

## বিভাগসমূহ
# সড়ক পরিবহন ও মহাসড়ক বিভাগ
# সেতু বিভাগ

## আরও দেখুন
* বাংলাদেশের পরিবহন ব্যবস্থা
* সড়ক পরিবহন ও সেতু মন্ত্রী

## তথ্যসূত্র

## বহিঃসংযোগ

বিষয়শ্রেণী:বাংলাদেশ সরকারের মন্ত্রণালয়
বিষয়শ্রেণী:সড়ক পরিবহন ও সেতু মন্ত্রণালয় (বাংলাদেশ)
বিষয়শ্রেণী:বাংলাদেশের সড়ক পরিবহন
জাতীয় জলপথ ৫

**জাতীয় জলপথ ৬** ভারতের পশ্চিমবঙ্গ ও ওড়িশা রাজ্যে অবস্থিত।এই জলপথের মোট দৈর্ঘ্য ৬২০ কিলোমিটার।এই জলপথকে ২০০৮ সালে কেন্দ্র সরকার জাতীয় জলপথ হিসাবে ঘোষণা করে।জলপথটি তালচের-ধামরা,গেওখালি-চারসবাতি এবং চরসবতি থেকে পূর্ব উপকূলিও খাল হয়ে ধামরা বন্দর পর্যন্ত বৃস্তিত।

## তথ্যসূত্র

বিষয়শ্রেণী:ভারতের জলপথ
জগন্নাথ মন্দির, হান্ডিয়াল

**হান্ডিয়াল জগন্নাথ মন্দির** পাবনা জেলার চাটমোহর উপজেলায় অবস্থিত বাংলাদেশর অন্যতম একটি প্রাচীন মন্দির ও পুরাকীর্তি। এটি চাটমোহর উপজেলার হান্ডিয়াল গ্রামে অবস্থিত বলে স্থানীয়ভাবে একে **হান্ডিয়াল মন্দির** হিসেবেও ডাকা হয়ে থাকে। এটি উপজেলা সদর থেকে ১৮ কিলোমিটার দক্ষিণে অবস্থিত। খ্রিস্টীয় ত্রয়োদশ-চতুর্দশ শতকে নির্মিত এই মন্দিরটির প্রধান আকর্ষণ এর অঙ্গসজ্জায় ব্যবহৃত টেরাকোটার ভাস্কর্য।

## ইতিহাস
প্রত্নতত্ত্ববিদগণ ধারণা করেন, জগন্নাথ মন্দিরটি ১৫ শতকের শুরুর দিকে নির্মাণ করা হয়েছিল। আবার কেউ কেউ এটি ১৫৫০ সালে নির্মিত হয়েছিল বলে ধারণা করেন। তবে মন্দিরের গায়ে পাওয়া শিলালিপি অনুসারে জানা যায়, ১৫৯০ সালে ভবানীপ্রসাদ নামে জনৈক এক ব্যক্তি মন্দিরটি সংস্কারের কাজ করেছিলেন।

## অবকাঠামো
হান্ডিয়াল মন্দিরটি এক দরজা বিশিষ্ট একটি ছোট মন্দির যা ইট ব্যবহার করে তৈরি করা হয়েছে। মঠটির উপরের দিকেই সিঁড়ি ক্রমশই ছোট হয়ে গিয়েছে। মন্দিরের মাসনের দেয়ালে ট্যারাকোটার নকশা করা রয়েছে ও পুরো মঠটি একটি শক্ত ভিত্তির উপর প্রতিষ্ঠিত।

পুরো মন্দিরটি চারদিকে দেয়াল দ্বারা আবদ্ধ ও এর পাশেই অপেক্ষাকৃত নতুন আরও দুটি মন্দির রয়েছে। জগন্নাথ মন্দিরটি বর্তমানেও পূজা অর্চনার কাজে ব্যব্হার করা হয়ে থাকে। এতে একটি মন্ডপসহ ছোট একটি রথও রয়েছে।

## তথ্যসূত্র

বিষয়শ্রেণী:বাংলাদেশের স্থাপত্য
বিষয়শ্রেণী:পাবনা জেলার দর্শনীয় স্থান
বিষয়শ্রেণী:পাবনা জেলার প্রত্নতাত্ত্বিক স্থাপনা
বিষয়শ্রেণী:পাবনা জেলার হিন্দু মন্দির
বিষয়শ্রেণী:১৪শ শতাব্দীর হিন্দু মন্দির
বিষয়শ্রেণী:জগন্নাথ মন্দির
প্রাচীন কাজির মসজিদ

**প্রাচীন কাজির মসজিদ** বা **কাজীর মসজিদ** বাংলাদেশের রংপুর বিভাগে অবস্থিত একটি প্রাচীন মসজিদ। কুড়িগ্রাম জেলার উলিপুর উপজেলার অন্তর্গত এই  প্রাচীন স্থাপনাটি বাংলাদেশ প্রত্নতত্ত্ব অধিদপ্তর এর তালিকাভুক্ত সংরক্ষিত প্রত্নতত্ত্ব। মসজিদটি  উলিপুর  উপজেলার  থেকে প্রায় ৮ কিলোমিটার পশ্চিমে দলদলিয়া ইউনিয়নে  অবস্থিত।

## ইতিহাস
এর নির্মাতা ও সময় কাল সম্পর্কে সঠিক ধারণা পাওয়া না গেলেও এর পুব দেয়ালে যে ফারসি ভাষায় খোদাই করা  শিলালিপি পাওয়া গিয়েছে তা থেকে জানা যায়, মসজিদটির নির্মাতা হচ্ছেন কাজী কুতুবুদ্দিন। তার নামানুসারে এর নামকরণ করা হয় কাজীর মসজিদ। ধারণা করা হয়, তিনি ছিলেন এ উপমহাদেশে ধর্ম প্রচার করতে আসা রাসুল (সা.) এর সাহাবি ছিলেন।

## বিবরণী
কাজীর মসজিদ তিনটি গম্বুজ আছে।  মসজিদটির পুরনো ভবন  বেশ বড় এবং এটি শক্ত ভিত্তির ওপর নির্মিত। এটি নির্মাণের জন্য  ব্যবহার হয়েছে ইট, পাথর ও সুরকি। এটি যখন আবিষ্কার করা হয় তখন এর চার পাশে ছিল জঙ্গল। তা দেখে বোঝা যায় এটি অনেক আগে নির্মিত। এর গায়ে একটি শিলালিপি আছে। মসজিদের পূর্ব দিকে প্রাচীনকালের সানবাঁধানো একটি পুকুর আছে। মসজিদের উত্তরে ঈদগাহ ও পশ্চিমে কবরস্থানসহ প্রায় ৩ একর জমি ইটের প্রাচীর দিয়ে ঘিরে রাখা হয়েছে।

## আরো পড়ুন
* সীতাকোট বিহার
* অরুণ ধাপ
* চোর চক্রবর্তীর ঢিবি
* ঘোড়াঘাট দুর্গ
* বার পাইকের গড়

## তথ্যসূত্র

বিষয়শ্রেণী:কুড়িগ্রাম জেলার প্রত্নতাত্ত্বিক স্থাপনা
বিষয়শ্রেণী:কুড়িগ্রাম জেলার মসজিদ
বিষয়শ্রেণী:কুড়িগ্রাম জেলার দর্শনীয় স্থান
বিষয়শ্রেণী:রংপুর বিভাগের প্রত্নতাত্ত্বিক স্থান
খোদার পাথর ভিটা

**খোদার পাথর ভিটা** বগুড়ার মহাস্থানগড়ে অবস্থিত একটি ঢিবি বা ভিটা। এটি বাংলাদেশের একটি প্রত্নতাত্ত্বিক স্থান।

## ইতিহাস
এই ভিটার ধ্বংসাবশেষ পাল শাসনামলের প্রথম দিকের (আনুমানিক খ্রিস্টীয় আট শতক) বলে জানা গেছে। ১৯৭০ সালে এ ঢিবি বা ভিটাতে খননকার্য করে একটি মন্দির এবং তার সাথে ছোটখাটো কিছু প্রত্নতাত্ত্বিক নিদর্শন পাওয়া যায়। এই ঢিবির উপরিভাগে গ্রানাইট পাথরের একটি বিশাল চৌকাঠ পাওয়া যায় এবং এ থেকেই স্থানীয় জনগণ ঢিবির এমন অদ্ভুত নামকরণ করেছে। এখানে খননকার্যের ফলে প্রাপ্ত খোদাইকৃত প্রস্তর খন্ডগুলির মধ্যে একই সারিতে আসীন অবস্থায় তিনটি বৌদ্ধমূর্তি পাওয়া গিয়েছিল। যা বর্তমানে বরেন্দ্র গবেষণা জাদুঘরে রক্ষিত আছে। এখনও মাটির নিচে চাপা পড়া অবস্থায় আছে প্রত্নস্থলটির কাঠামোর ধংসাবশেষ। শুধু বিশাল চৌকাঠটি এখানে দেখা যায়।

## অবকাঠামো
আয়তাকার এই বৌদ্ধ মন্দিরটি ছিল পূর্বাভিমুখী। এর মেঝে ছিল পাথরে বাঁধানো। পাথরে বাঁধানো ভিতের উপরের দেয়াল ছিল ইটের তৈরী যা কাদামাটিতে গাঁথা। আনুমান করা হয় দরজার চৌকাঠের বাজু, দরজার উপরের দিকের অলংকৃত অংশ এবং সরদল পাথর দিয়ে নির্মিত ছিল। এখানকার গ্রানাইট পাথরের চৌকাঠটিতে দরজার হুড়কো লাগাবার দুইটি ছিদ্র দেখা যায়। এছাড়া উপরের দিকে রয়েছে ফোকর এবং উদ্গত ফুলের নকশা। এখানে হিন্দুরা নগ্ন পায়ে এই চৌকাঠটিতে দুধ ঢেলে ভক্তি নিবেদন করত এবং যা বর্তমানেও প্রচলিত আছে।

## চিত্রশালা


Khodar Pathar Bhita, Mohasthangrah.jpg|পাথরে দুধ দিচ্ছেন এক দর্শনার্থী
Khodai Pathor Vita (9).jpg|পাথরে দুধ দিচ্ছেন এক দর্শনার্থী
Entire view of Khodar Pathar Bhita.jpg|খোদার পাথর ভিটা
মহাস্থানগড়ে জীয়ৎকুণ্ড কূপ ও পরশুরামের প্রাসাদের উত্তর দিকে খোদার পাথর ভিটা অবস্থিত.jpg|গ্রানাইট পাথরের প্রকান্ড চৌকাঠ
খোদাই পাথর ভিটা.jpg|গ্রানাইট পাথরের প্রকান্ড চৌকাঠ
Khodar pathor.jpg|খোদার পাথর ভিটায় দর্শনার্থী ভীর



## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:পুণ্ড্রনগরের ধ্বংসাবশেষ
বিষয়শ্রেণী:বগুড়া জেলার দর্শনীয় স্থান
বিষয়শ্রেণী:বগুড়া জেলার প্রত্নতাত্ত্বিক স্থাপনা
নবরত্ন মন্দির

**নবরত্ন মন্দির** সিরাজগঞ্জ জেলার উল্লাপাড়া উপজেলায় অবস্থিত বাংলাদেশের একটি প্রাচীন মন্দির ও প্রত্নতাত্ত্বিক স্থাপনা। এটি উপজেলার হাটিকুমরুল গ্রামে অবস্থিত বলে একে হাটিকুমরুল নবরত্ন মন্দির নামেও ডাকা হয়। তবে স্থানীয়ভাবে এটি **দোলমঞ্চ** নামেও পরিচিত। বাংলাদেশে আবিষ্কৃত নবরত্ন মন্দিরসমূহের মধ্যে এটিই সবচেয়ে বড়।

## ইতিহাস
নবরত্ন মন্দিরটি আবিষ্কারের সময় এখানে কোন শিলালিপির অস্তিত্ব ছিল না বলে এর নির্মাণকাল সম্পর্কে সঠিক তথ্য পাওয়া যায় না। তবে জনশ্রুতি অনুসারে, মন্দিরটি ১৬৬৪ সালের দিকে রামনাথ ভাদুরী নামে স্থানীয় এক জমিদার নির্মাণ করেছিলেন। তবে কেউ কেউ মনে করেন আরও পরে, মন্দিরটি বাংলার নবাব মুর্শিদকুলি খানের সময়কাল ১৭০৪ থেকে ১৭২৮ সালের মধ্যে কোন এক সময় নির্মাণ করা হয়েছিল।

কিংবদন্তি অনুসারে, রামনাথ ভাদুরী দিনাজপুরের তৎকালীন রাজা প্রাণনাথের বন্ধু ছিলেন। ভাদুরী তার বন্ধুকে তার রাজ্যের রাজস্ব পরিশোধে একবার সাহায্য করেছিলেন। তারই ফলস্বরূপ প্রাণনাথ দিনাজপুরের কান্তনগর মন্দিরের অদলে সিরাজগঞ্জে এই মন্দিরটি নির্মাণ করে দেন। আবার কেউ কেউ মনে করেন ভাদুরী তার নিজস্ব অর্থ ব্যয় করেই এই মন্দির নির্মাণ করেছিলেন।

## অবকাঠামো
নবরত্ন মন্দিরটি তিনতলাবিশিষ্ট ও এর দেয়ালে প্রচুর পোড়ামাটির নকশা করা রয়েছে। শক্ত একটি মঞ্চের উপর স্থাপিত মন্দিরটির আয়তন ১৫ বর্গমিটার এর উপর। যে স্তম্ভগুলোর মাধ্যমে মন্দিরটি দাঁড়িয়ে রয়েছে তার প্রতিটি স্তম্ভের দৈর্ঘ্য ১৫.৪ মিটার ও প্রস্থ ১৩.২৫ মিটার। নবরত্ন নামটি এসেছে মন্দিরের উপর বসানো নয়টি চূড়া থেকে যেগুলো বর্তমানে প্রায় ধ্বংস হয়ে গিয়েছে।
alt=মন্দির প্রাঙ্গনে অবস্থিত মুড়া|থাম্ব|মন্দির প্রাঙ্গনে অবস্থিত মুড়া
নবরত্ন মন্দিরটি ৭টি বারান্দা ও ৫টি দরজার সমন্বয়ে গঠিত। নবরত্ন মন্দিরের পাশাপাশি আরও তিনটি মন্দির রয়েছে।  

## চিত্রশালা


চিত্র:The design of the wall.jpg
চিত্র:Nabaratna Temple.jpg
চিত্র:Nabaratna temple's doors.jpg
চিত্র:Nabaratna Temple front View.jpg
চিত্র:Shirajganj NabaratnaMondir 16Oct16 60D MG 4334.CR2 Pabna&Shirajganj 3769.jpg
চিত্র:নবরত্ন মন্দির প্রাঙ্গন.jpg



## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:বাংলাদেশের স্থাপত্য
বিষয়শ্রেণী:সিরাজগঞ্জ জেলার দর্শনীয় স্থান
বিষয়শ্রেণী:সিরাজগঞ্জ জেলার প্রত্নতাত্ত্বিক স্থাপনা
বিষয়শ্রেণী:সিরাজগঞ্জ জেলার হিন্দু মন্দির
বিষয়শ্রেণী:১৭শ শতাব্দীর হিন্দু মন্দির
কোঠাবাড়ির থান

**কোঠাবাড়ির থান** মুলত মোগল আমলে গড়ে উঠা একটি থান বা খানকা, যেটি বর্তমানে কোঠাবাড়ির থান নামে পরিচিতি ।  এর গঠনশৈলী  থেকে ধারণা করা হয়, এটি সম্রাট জাহাঙ্গীর এর আমলে নির্মিত হয়েছিল । সেসময় সম্রাটের কয়েকজন দেওয়ান এই কোঠাবাড়িতে একটি দুর্গ নির্মাণ করার কাজ করেন এবং রাজ্য রক্ষার জন্য সৈন্যদের নিয়ে এখানেই অবস্থান করতেন । এই থান নিয়ে অনেক কুসস্কার রয়েছে সকলের মাঝে । অনেকেই বলেন একজন সিদ্ধ পুরুষ বা সাধু তার নিজের কবরের ওপর তার নিয়ন্ত্রিত জিনের দ্বারা এটি  নির্মাণ করিয়ে নেন , কিন্তু কাজ না শেষ হতেই যখন মোরগ ডেকে উঠে তখন তারা ভাবে সকাল হয়ে গেছে সকাল হয়ে গেছে তাই নির্মাণ শেষ না করেই চলে জায় । সূর্য ওঠার আভাস দিয়ে মোরগ ডেকে ওঠে।  ১৯৩৭ সাল থেকে সকলে এখানে নামাজ পড়া এবং মানত করা শুরুে করে, যা বর্তমানে তেমনই চলছে । স্থানটি বর্তমানে প্রত্নতত্ত্ব বিভাগের নিয়ন্ত্রণে রয়েছে ।

## অবস্থান
সাতক্ষীরা জেলার কলারোয়া উপজেলা থেকে কয়েক মাইল দূরে কোঠাবাড়ি গ্রামে কোঠাবাড়ি থান অবস্থিত ।

## ইতিহাস ও বিবরণ
কোঠাবাড়ি থান এর পাশেই রয়েছে ৫টি বড় পাথর । এই পাথরগুলোর কারুকাজ দেখে সহজেই অনুমান করা যায় যে, এটি কোন পিলারের ভাঙা অংশ । এই থানের মূল দালানের পুরুত্ব প্রায় ৬ ফুট, এখানে রয়েছে বেশকিছু টেরাকোটা ইট, যেগুলোতে পদ্মফুল,  মানুষ, লতাপাতা, হাতিসহ বিভিন্ন ধরনের ছবি অঙ্কিত আছে । এগুলো দেখে ইতিহাসবিদগণ সহজেই অনুমান করেন এটি মোঘল শাসনামলের কোন সময়ে তৈরি । এই থান বর্তমানে প্রায় ধ্বংসাবশেস অবস্থায় রয়েছে । থানের বিভিন্ন জায়গায় দেয়াল ভেদ করে কিছু বটগাছ রয়েছে । অনেককাল এটি লোকচক্ষুর অন্তরালে ঢাকা ছিল । এটি আবিস্কারের পরে ১৯৩৭ সাল এর দিকে কুসংস্কার এর বশিভুত হয়ে সকলে নামাজ পড়া ও মানত করা শুরু করে । বর্তমানে নামাজ পড়া বন্ধ হলেও মানত এর প্রচলন রয়েছে । প্রতি শুক্রবার এখানে থানে 'মিসকিন মেলা' এবং মানতকারীদের সমাবেশ বসে। বর্তমানে এই স্থানটি বাংলাদেশ সরকারের সংরক্ষিত স্থাপনা হিসাবে নিয়ন্ত্রণে রয়েছে ।

## তথ্যসূত্র

## বহিঃসংযোগ

বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
বিষয়শ্রেণী:সাতক্ষীরা জেলার দর্শনীয় স্থান
হাজী বাবা সালেহ মাজার

**হাজী বাবা সালেহ মাজার** ও মসজিদ  সুলতানি আমলে নির্মিত  প্রত্নতাত্ত্বিক নিদর্শন।  এটি নারায়ণগঞ্জ জেলার বন্দরে উপজেলার অন্তর্ভুক্ত সালেহ নগর এলাকায় অবস্থিত। 

## অবস্থান
হাজী বাবা সালেহ মাজার এর অবস্থান নারায়ণগঞ্জ জেলার বন্দরে উপজেলায় শীতলক্ষ্যা নদীর পূর্ব তীরবর্তী সালেহ নগর এলাকায় ।

## ইতিহাস
হাজী বাবা সালেহ মসজিদ এর গায়ে প্রাপ্ত শিলা লিপি থেকে  জানা যায়, ১৫০৫ খ্রীষ্টাব্দে সুলতান আলাউদ্দিন হোসেন শাহের আমলে হাজী বাবা সালেহ নামের একজন আমির নির্মাণ করেছিলেন।  শিলালিপিতে বাবা সালেহ নির্মিত তিনটি মসজিদের উল্লেখ পাওয়া যায়। যেগুলো হচ্ছে- ১৪৮১ খ্রীষ্টাব্দে নির্মিত বাবা সালেহ মসজিদ যেটি বর্তমানে শাহী মসজিদ নামে স্থানীয় ভাবে পরিচিত, ১৪৯৫ খ্রীষ্টাব্দে আজিম নগর এলাকায় নির্মিত একটি মসজিদ এবং ১৫০৫ খ্রীষ্টাব্দে নির্মিত হাজী বাবা সালেহ মসজিদ।  সম্ভবত বাবা সালেহ হজ্জব্রত পালন করে আসার পর মসজিদটি নির্মাণ করেছিলেন বলে এটির নামকরণ হাজী বাবা সালেহ মসজিদ করা হয়ছিল।  ১৫০৬ খ্রীষ্টাব্দে হাজী বাবা সালেহ পরলোকগমন করলে মসজিদ সন্নিহিত এলাকায় তাকে সমাহিত করা হয়।  তার উপর একটি সমাধি সৌধ গড়ে উঠলে হাজী বাবা সালেহ মাজার নামে সুপরিচিত হয়। 
## বর্তমান অবস্থা
পুনঃনির্মাণের কারণে হাজী বাবা সালেহ মাজার ও মসজিদের  আদি রূপটি সম্পূর্ণ পরিবর্তন হয়ে গেছে।
## তথ্যসূত্র

বিষয়শ্রেণী:নারায়ণগঞ্জ জেলার প্রত্নতাত্ত্বিক স্থাপনা
বিষয়শ্রেণী:নারায়ণগঞ্জ জেলার মসজিদ
বিষয়শ্রেণী:বন্দর উপজেলা
হান্নান শাহ

**ব্রিগেডিয়ার জেনারেল (অব.) আ স ম হান্নান শাহ** (জন্ম: ১১ অক্টোবর, ১৯৪১ - মৃত্যু: ২৭ সেপ্টেম্বর, ২০১৬), একজন বাংলাদেশি রাজনীতিবিদ। তিনি ১৯৯১ সালে বাংলাদেশ সরকারের মন্ত্রিসভার সদস্য ছিলেন। এছাড়া তিনি বাংলাদেশের অন্যতম রাজনৈতিক দল বিএনপি’র জাতীয় স্থায়ী কমিটির সদস্য ছিলেন।

## প্রাথমিক জীবন
১১ অক্টোবর ১৯৪১ সালে গাজীপুরের কাপাসিয়ার ঘাগটিয়া ইউনিয়নে জন্মগ্রহণ করেন হান্নান শাহ। তার বাবার নাম ফকির আবদুল মান্নান শাহ। তার বাবা ১৯৬৫ থেকে ১৯৬৮ সাল পর্যন্ত পাকিস্তান সরকারের মন্ত্রী ছিলেন এবং বাংলাদেশের দ্বিতীয় এর্টনী জেনারেল ছিলেন। তার ভাই শাহ আবু নাঈম মমিনুর রহমান বাংলাদেশ সুপ্রিম কোর্টের আপিল বিভাগের জেষ্ঠ বিচারপতি ছিলেন। হান্নান শাহ এর স্ত্রীর নাম নাহিদ হান্নান। তাদের এক মেয়ে শারমিন হান্নান ‍সুমি এবং দুই ছেলে শাহ রেজাউল হান্নান ও শাহ রিয়াজুল হান্নান।

## শিক্ষা জীবন
হান্নান শাহ ১৯৫৬ সালে ঢাকার সেন্ট গ্রেগরি স্কুল থেকে মেট্রিকুলেশন পাস এবং ঢাকা কলেজ থেকে উচ্চ মাধ্যমিক পাস করেন।

## কর্মজীবন
১৯৬২ সালে তৎকালীন পাকিস্তান সেনাবাহিনীতে কমিশন পাওয়া হান্নান শাহ বাংলাদেশের মুক্তিযুদ্ধের সময়ে অন‌্য বাঙালি সেনা কর্মকর্তাদের সঙ্গে পাকিস্তানের কারাগারে বন্দি ছিলেন। ১৯৭৩ সালের সেপ্টেম্বরে বাংলাদেশে ফিরে তিনি বাংলাদেশ সেনাবাহিনীতে যোগ দেন। এইচ এম এরশাদ সরকারের সময় তিনি বাংলাদেশ সেনাবাহিনী থেকে অবসরে যান। তিনি ১৯৮৩ সালে বিএডিসির চেয়ারম্যান পদ থেকে পদত্যাগ করে বিএনপিতে আনুষ্ঠানিকভাবে যোগ দেন।  রাজনৈতিক জীবনে শুরুতে ১৯৮৩ সালে হান্নান শাহ মহানগর বিএনপির যুগ্ম আহ্বায়ক, ১৯৮৬-১৯৯৩ সাল পর্যন্ত দলের সাংগঠনিক সম্পাদক (ঢাকা বিভাগ) এবং ১৯৯৩-২০০৯ সাল পর্যন্ত দলের চেয়ারপারসন খালেদা জিয়ার উপদেষ্টা কাউন্সিলের সদস্যের দায়িত্ব পালন করেন।

## রাজনৈতিক জীবন
সেনাবাহিনী থেকে অবসরের পর এরশাদ সরকারের সময়ে বাংলাদেশ কৃষি উন্নয়ন করপোরেশনের (বিএডিসি) চেয়ারম্যানের দায়িত্ব পেয়েছিলেন হান্নান শাহ। ১৯৮৩ সালে ওই পদ ছেড়ে তিনি বিএনপিতে যোগ দেন। বিএনপিতে যোগদানের শুরুতে তিনি ঢাকা মহানগর বিএনপির যুগ্ম আহ্বায়ক হিসেবে দায়িত্ব পালন করেন। দলের সাংগঠনিক সম্পাদক (ঢাকা বিভাগ) হিসেবে ১৯৮৬ থেকে ১৯৯৩ সাল পর্যন্ত দায়িত্ব পালন করেন। তিনি ১৯৯৩ থেকে ২০০৯ সাল পর্যন্ত চেয়ারপার্সন খালেদা জিয়ার উপদেষ্টা কাউন্সিলের সদস‌্য হিসেবে তিনি দায়িত্ব পালন করেন।

হান্নান শাহ ১৯৯১ সালের নির্বাচনে গাজীপুর-৪ আসন (কাপাসিয়া) থেকে সংসদ সদস্য নির্বাচিত হন। তিনি ১৯৯১ সালের বাংলাদেশ সরকারের পাট ও বস্ত্র মন্ত্রণালয়ের মন্ত্রী হিসেবে দায়িত্ব পালন করেন। ২০০৯ সালের পঞ্চম জাতীয় কাউন্সিল অনুষ্ঠিত হলে তাকে বিএনপি’র সবোর্চ্চ ফোরাম জাতীয় স্থায়ী কমিটির সদস্য করা হয়। হান্নান শাহকে, এ বছর অনুষ্ঠিত ষষ্ঠ কাউন্সিলেও তা বহাল থাকে। ২০১৬ সালে অনুষ্ঠিত দলের ষষ্ঠ জাতীয় কাউন্সিলে তার এই পদ বহাল ছিলো।

## মৃত্যু
২৭ সেপ্টেম্বর ২০১৬ তারিখে সিঙ্গাপুরের র‌্যাফেলস হার্ট সেন্টারে চিকিৎসাধীন অবস্থায় তার মৃত‌্যু হয়। মৃত্যুকালে তার বয়স হয়েছিল ৭৪ বছর।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:গাজীপুর জেলার রাজনীতিবিদ
বিষয়শ্রেণী:বাংলাদেশ সেনাবাহিনীর ব্রিগেডিয়ার
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:খালেদা জিয়ার প্রথম মন্ত্রিসভার সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
এক্সিম ব্যাংক কৃষি বিশ্ববিদ্যালয় বাংলাদেশ

**এক্সিম ব্যাংক কৃষি বিশ্ববিদ্যালয় বাংলাদেশ** বেসরকারি পর্যায়ের একটি উচ্চ শিক্ষাপ্রতিষ্ঠান। এটি বাংলাদেশের প্রথম বেসরকারী কৃষি বিশ্ববিদ্যালয়। এটি রাজশাহী বিভাগের চাঁপাইনবাবগঞ্জ জেলার সদর উপজেলার বড় ইন্দারা মোড়ে অবস্থিত।

## ইতিহাস
গণপ্রজাতন্ত্রী বাংলাদেশের মাননীয় প্রধানমন্ত্রী শেখ হাসিনা ৯ই অক্টোবর ২০১৩ সালে তার সরকারি বাসভবন গণভবনে একটি অনুষ্ঠানে মাধ্যমে বিশ্ববিদ্যালয়ের আনুষ্ঠানিক উদ্বোধন করেন। ২০১৩ সাল পর্যন্ত বাংলাদেশে কোন বেসরকারী কৃষি বিশ্ববিদ্যালয় ছিল না।

## উপাচার্যগণ

নিম্নোক্ত ব্যক্তিবর্গ এক্সিম ব্যাংক কৃষি বিশ্ববিদ্যালয় বাংলাদেশ-এর উপাচার্য হিসেবে দায়িত্ব পালন করেন:

* অধ্যাপক ড. আব্দুল মান্নান আকন্দ (২০১৩ – ২০১৬)
* অধ্যাপক হাবিবুর রহমান আকন (২০২১ - ২০২১)
* অধ্যাপক ড. এ বি এম রাশেদুল হাসান (২০২২ – ২০২৪)

## সুবিধা
বিশ্ববিদ্যালয়টির বৃহৎ সাত তলা বিশিষ্ট সম্পূর্ণ শীতাতপ নিয়ন্ত্রিত ভবন রয়েছে। বিশ্ববিদ্যালয়ে নতুন বই এবং নতুন জার্নাল সমৃদ্ধ একটি গ্রন্থাগার রয়েছে। বিশ্ববিদ্যালয়ের বৈশ্বিক মানসম্পন্ন কারিকুলাম সহ আন্তর্জাতিক মানের শ্রেণিকক্ষ রয়েছে। ছাত্র এবং ছাত্রীদের জন্য রয়েছে আলাদা আবাসিক ব্যবস্থা। শিক্ষার্থী এবং শিক্ষকদের জন্য উচ্চ গতির ওয়াই ফাই ইন্টারনেট সমৃদ্ধ একটি কম্পিউটার ল্যাব রয়েছে এখানে।
থাম্ব|এক্সিম ব্যাংক কৃষি বিশ্ববিদ্যালয় বাংলাদেশ ভবন

## ভর্তি ব্যবস্থা
এক্সিম ব্যাংক কৃষি বিশ্ববিদ্যালয় বাংলাদেশ শিক্ষার্থীদের জন্য কম খরচে ভর্তি এবং অন্যান্য সুবিধা প্রদান করা ব্যাপারে উদবুদ্ধ। ভালো ফলাফলকারী শিক্ষার্থীদের জন্য বিভিন্ন শিক্ষাবৃত্তির ব্যবস্থা রয়েছে।

## অনুষদ এবং বিভাগসমূহ
থাম্ব|ভাইস চ্যান্সেলর অধ্যাপক ড. এবিএম রাশেদুল হাসান শিক্ষকদের মধ্যে বক্তৃতা প্রদান করছেন।
থাম্ব|এক্সিম ব্যাংক কৃষি বিশ্ববিদ্যালয়ের ডিভিএম ক্লাসে অংশগ্রহণকারী শিক্ষার্থীরা।
### কৃষি অনুষদ
* কৃষি সম্প্রসারণ এবং পল্লী উন্নয়ন
* কৃষি বনায়ন এবং পরিবেশ
* কৃষি অর্থনীতি
* কৃষি প্রকৌশল
* কৃষি প্রক্রিয়াকরণ
* জৈব রসায়ন এবং আণবিক জীববিজ্ঞান
* পরিবেশ বিজ্ঞান
* জৈবপ্রযুক্তি
* কম্পিউটার বিজ্ঞান ও তথ্য প্রযুক্তি
* ফসল উদ্ভিদবিজ্ঞান
* কীটতত্ত্ব
* জেনেটিক্স এবং উদ্ভিদ প্রজনন
* হর্টিকালচার (উদ্যানপালনবিদ্যা)
* উদ্ভিদ রোগবিদ্যা
* মৃত্তিকা বিজ্ঞান
* বীজ বিজ্ঞান ও প্রযুক্তি ইউনিট

### কৃষি অর্থনীতি ও পল্লী উন্নয়ন অনুষদ
* কৃষি অর্থনীতি বিভাগ
* কৃষি ব্যবস্যা বিভাগ
* কৃষি সংস্থান ও সমবায় বিভাগ
* পল্লী উন্নয়ন বিভাগ
* পরিসংখ্যান বিভাগ

### ব্যবসা প্রশাসন অনুষদ
* অ্যাকাউন্টিং বিভাগ
* অর্থসংস্থান বিভাগ
* বিপণন বিভাগ
* ব্যবস্থাপনা বিভাগ

### আইন অনুষদ
* আইন ও বিচার বিভাগ

## বর্তমান প্রোগ্রামসমূহ
### স্নাতক
* বিএস. কৃষি
* বিএস. কৃষি অর্থনীতি
* বি.বি.এ
* এল.এল.বি

## তথ্যসূত্র

## বহিঃসংযোগ

* অফিসিয়াল ওয়েবসাইট 

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের কৃষি বিশ্ববিদ্যালয় ও মহাবিদ্যালয়
বিষয়শ্রেণী:রাজশাহী
বিষয়শ্রেণী:২০১৩-এ বাংলাদেশে প্রতিষ্ঠিত
কালমেঘা ইউনিয়ন

**কালমেঘা** বাংলাদেশের বরগুনা জেলার অন্তর্গত পাথরঘাটা উপজেলার একটি ইউনিয়ন।

## আয়তন
কালমেঘা ইউনিয়নের আয়তন ১২,৪৩১ একর।

## প্রশাসনিক কাঠামো
কালমেঘা ইউনিয়ন পাথরঘাটা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী কালমেঘা ইউনিয়নের মোট জনসংখ্যা ২৫,৮৯৪ জন। এর মধ্যে পুরুষ ১২,৫৯৫ জন এবং মহিলা ১৩,২৯৯ জন। মোট পরিবার ৬,৯৩৯টি।

## শিক্ষা
২০১১ সালের আদমশুমারি অনুযায়ী কালমেঘা ইউনিয়নের সাক্ষরতার হার ৫৩.৬%।

## আরও দেখুন
* পাথরঘাটা উপজেলা
* পাথরঘাটা থানা
* বরগুনা জেলা

## তথ্যসূত্র

## বহিঃসংযোগ

বিষয়শ্রেণী:পাথরঘাটা উপজেলার ইউনিয়ন
খান জাহান সমাধিসৌধ কমপ্লেক্স

**খান জাহান আলীর সমাধিসৌধ কমপ্লেক্স** বাগেরহাট জেলার অবস্থিত কথিত **ঠাকুর দিঘি**’র পাড়ের উপর অবস্থিত একটি কৃত্রিম উঁচু ঢিবি। এটি বর্তমানে খান জাহান সমাধিসৌধ কমপ্লেক্স নামেও পরিচিত । এ কমপ্লেক্সের মধ্যে আছে খান জাহান আলীর বর্গাকার সমাধিসৌধ, রয়েছে খান জাহান আলীর ‘দেওয়ান’ মুহম্মদ তাহিরের সমাধি, এক গম্বুজবিশিষ্ট মসজিদ এবং তথাকথিত কল্পিত রান্নাঘর। খান জাহান আলী ও তার দেওয়ানের সমাধিসৌধের স্থানটি একটি দেয়াল দ্বারা বেষ্টিত।

## অবস্থান
খান জাহানের সমাধি বাগেরহাট জেলা সদর হতে প্রায় ৪ কিলোমিটার দক্ষিণ-পশ্চিমে ও ষাট গম্বুজ মসজিদ হতে প্রায় ২.৫ কি:মি: দক্ষিণ-পূর্বে ‘খঞ্জালী দীঘি’ বা ‘খানজাহান দীঘি’র (ঠাকুর দীঘি) উত্তর পার্শ্বে অবস্থিত খানজাহানের এই সমাধি।

## বিবরণ
এই সমাধি বাইরের দিক থেকে পূর্ব-পশ্চিমে ৬৭.১ মিটার ও উত্তর-দক্ষিণে ৬৪.৭ মিটার উঁচু দেয়াল দ্বারা পরিবেষ্টিত। সমাধিসৌধটি  বাইরের দিকে প্রায় ১৩.৭ মিটার এবং ভেতরের দিকে ৯.১ মিটার প্রশস্ত ইটের তৈরি একটি বর্গাকার আয়তনের ভবন, এটি দিয়েই কমপ্লেক্সের প্রধান অংশ গড়ে উঠেছে । এটির বাইরের দিকে রয়েছে চারকোণা ধরনের শক্ত গোলাকার টাওয়ার ।এই সমাধিসৌধ এর চারদিকে রয়েছে ২.৪ মিটার পুরু দেয়াল , এটি ০.৯ মিটার পর্যন্ত পাথর আস্তরন দ্বারা আবৃত করা । মুলত এটি  নিচের আর্দ্রতা থেকে এই ভবনকে রক্ষার জন্য একটি কৌশল । এই সমাধিসৌধের ভেতরে প্রবেশের জন্য রয়েছে পাথরের তৈরি চারটি খিলানপথ। কিন্তু বর্তমান সময়ে উত্তর দিকের প্রবেশপথটি ইট দ্বারা বন্ধ করে দেওয়া হয়েছে। সৌধটির ভেতরের অংশের দিকে রয়েছে ইটের তৈরি গোলার্ধ আকৃতির গম্বুজ দ্বারা ঢাকা । এই গম্বুজের দেয়ালের ভেতরে দিকে রয়েছে পাথরের ব্রাকেট এর থেকে বেরিয়ে আসা স্কুইঞ্চ । এর কোণের দিকের টাওয়ার গুলিতে আছে ঘুরানো ত্রিমাত্রিক বাঁকানো কার্নিশের বৈশিষ্ট্য, যা তৎকালীন বাংলার এক সক্রিয় স্থাপত্যরীতির পরিচায়ক । খান জাহান আলীর পাথরের তৈরি কবরটি সমাধিসৌধের একদম মাঝখানে অবস্থিত । উপরের দিকে রয়েছে চারস্তরবিশিষ্ট এবং সাধারণ কৌণিক পিপা আকৃতিতে চমৎকার সব নকশা । পাথর দ্বারা নির্মিত এর উপরের তিনটি স্তরে  আরবি ও ফারসি লেখা দ্বারা আবৃত যা ধর্মীয় প্রকাশ হিসেবে করা । তবে এই  লেখাগুলির অধিকাংশই এখন অস্পষ্ট । তার কবরের নিচের দুটি স্তর করা হয়েছে  ইটের তৈরী। এ ইটগুলি দ্বারা ভিতরের সম্পূর্ণ মেঝে নানা বর্ণের ষড়ভুজী এবং বর্গাকার  টালির নকশা করা । বর্তমানে দর্শনার্থীদের অনবরত ব্যবহার করার ফলে এই টালিগুলির আসল উজ্জ্বলতা নষ্ট হয়ে গেছে। এই পাথরের সমাধিসৌধে ব্যবহূত  লিপি থেকে এটা জানা যায় যে, খান জাহান আলী ২৭ জিলহজ ৮৬৩ হিজরিতে  মৃত্যুবরণ করেন। আর মৃত্যুর পূর্বেই তিনি তার  সমাধি নির্মাণ করেছিলেন বলে ধারণা ।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

## বহিঃসংযোগ

বিষয়শ্রেণী:খান জাহান আলী
বিষয়শ্রেণী:বাগেরহাট জেলার প্রত্নতাত্ত্বিক স্থাপনা
বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাংলাদেশের সমাধিসৌধ